Diari Oficial de la Generalitat Valenciana


Sumari del DOGV 7939, del 19-12-2016 (2016/10351)

RESOLUCIÓ de 15 de desembre de 2016, de la Direcció General de Política Educativa, per la qual es resol la convocatòria per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris mantinguts amb fons públics per a l'exercici 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7939

Data del DOGV
:   19-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10772


Data del document
:   15-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de desembre de 2016, de la Direcció General de Política Educativa, per la qual es resol la convocatòria per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris mantinguts amb fons públics per a l'exercici 2016. [2016/10086]  
Mitjançant l'Ordre 32/2016, de 12 de juliol, de la Conselleria d'Educació, Investigació, Cultura i Esport, s'aproven les bases reguladores de les subvencions per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris mantinguts amb fons públics (DOCV 7829, 15.07.2016).  
Mitjançant la Resolució de 3 d'octubre de 2016, de la Conselleria d'Educació, Investigació, Cultura i Esport, es convoquen les subvencions per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris mantinguts amb fons públics per a l'exercici 2016 (DOCV 7889, 06.10.2016).  
Considerant que s'han examinat les sol·licituds presentades pels centres docents, d'acord amb el que estableix l'apartat quart de la resolució mencionada, a fi de concedir les subvencions als centres docents que reunisquen els requisits previstos i hagen aportat la documentació que s'indica com a preceptiva en l'apartat cinqué de la convocatòria esmentada.  
Vist l'informe de l'òrgan instructor de data 2 de desembre de 2016 pel qual s'informa que els centres docents beneficiaris de les subvencions esmentades han complit els requisits establits per optar a la subvenció prevista en la convocatòria mencionada.  
Realitzada la valoració dels projectes presentats segons el que estableix la base sisena de l'annex I, i vista la proposta de resolució de la comissió de valoració sobre la concessió i denegació de les subvencions formulada, en compliment del que preceptua la base setena de l'Ordre 32/2016 i d'acord amb els criteris de valoració establits en la base sisena d'aquesta ordre.  
Fent ús de les atribucions que m'atorga la disposició final primera de la mencionada Ordre 32/2016, de 12 de juliol, de la Conselleria d'Educació, Investigació, Cultura i Esport, i de conformitat amb les competències establides en el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Concedir una subvenció als centres docents que figuren en l'annex I d'aquesta resolució per un import global 32.130,00 euros (trenta-dos mil cent trenta euros), a càrrec del capítol IV, línia de subvenció S3154000 del programa 75.03.45.609.12.5 de la Direcció General de Política Educativa, del pressupost de la Generalitat per a 2016.  
Denegar la subvenció als centres docents que figuren en l'annex II per no ajustar-se a les bases de la convocatòria.  
  
Segon  
Els centres privats concertats hauran de justificar la quantitat concedida, en un termini de quinze dies hàbils a comptar de l'endemà de la publicació de la present resolució en el Diari Oficial de la Generalitat Valenciana, mitjançant la presentació de factures originals o còpies compulsades i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits reglamentàriament. L'acreditació de les despeses també podrà efectuar-se per mitjà de factures electròniques, sempre que complisquen els requisits exigits per a ser acceptades en l'àmbit tributari. En el cas que no es presente la justificació en el termini indicat, el centre beneficiari perdrà el dret a la subvenció.  
  
Els centres públics no necessitaran aportar justificació de despeses extraordinàries per al pagament de les quantitats assignades. Aquesta justificació es realitzarà pel procediment ordinari de justificació anual de despeses, segons el que preveu l'Ordre de 18 de maig de 1995, de la Conselleria de Cultura, Educació i Ciència (DOGV 2526, 09.06.1995).  
  
Tercer  
El pagament de la subvenció s'efectuarà en pagament únic per mitjà d'una transferència bancària. En el cas dels centres privats, el pagament es realitzarà després de la justificació de les despeses i de la destinació d'aquestes a la realització d'activitats complementàries per l'alumnat d'educació especial.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la publicació de la present resolució.  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 15 de desembre de 2016.- El director general de Política Educativa: Jaume Fullana Mestre.